Document ID: /roh_data/filtered/fineweb-2-filterrobots_roh.jsonl.gz/38345

Cun 27 cunter 16 vuschs han els approvà ina moziun modifitgada dal Cussegl naziunal. Durant la debatta ha il minister da l'exteriur Ignazio Cassis accentuà, che la Svizra na possia betg cooperar cun il reschim en l'Eritrea perquai che lez na saja insumma betg interessà da rinforzar ils contacts.
Approvà unanimamain ha il Cussegl dals chantuns in'autra moziun pertutgond l'Eritrea. La Confederaziun duai sustegnair l'ONU per megliurar la situaziun politica el pajais.
L'onn passà han radund 27'000 persunas dumandà per asil en Svizra. 1/5 eran oriunds da l'Eritrea.